प्रेमलीला विट्ठलदास ठाकरसे

प्रेमलीला विट्ठलदास, लेडी ठाकरसे (1894―1977) एक भारतीय शिक्षाविद् और गांधीवादी थीं।

वह शिक्षाविद् और परोपकारी सर विठ्ठलदास ठाकरसे की पत्नी थीं। जब 1925 में उनके पति की मृत्यु हुई, तब उनकी उम्र 31 साल थी, फिर भी उन्होंने अपना काम शिक्षा और परोपकार दोनों के क्षेत्र में जारी रखा और खुद को महिला शिक्षा के लिए समर्पित किया। वह कस्तूरबा गांधी नेशनल मेमोरियल ट्रस्ट (1956―1972) की चेयरपर्सन रहीं, और मुंबई में एसएनडीटी महिला विश्वविद्यालय की पहली कुलपति भी बनीं।

उन्हें शिक्षा के क्षेत्र में उनके योगदान के लिए 1975 में भारत सरकार द्वारा भारत के दूसरे सर्वोच्च नागरिक सम्मान पद्म विभूषण से सम्मानित किया गया था।

सन्दर्भ

1894 में जन्मे लोग
१९७७ में निधन
गांधीवादी
भारतीय परोपकारी
साहित्य और शिक्षा में पद्म विभूषण के प्राप्तकर्ता